Сăвăр

Сăвăр () —  кăшлавçăсен (Rodentia) отрядĕнчи (уртинчи)   пакша йышшисем (Sciuridae) ямахатри чĕрчунсем. 

Сăвăр () — сĕт çитерекен пакша евĕрлĕ кăшлакан чĕрчун. Сăвăр кĕлетки тăршшĕ 50-58 сантиметр, йывăрăшĕ 4-6 килограмм пулать. Сăвăрсем çемьепе шăтăкра пурнаççĕ. Шăтăк тарăнăшĕ 2-3 метра çитет, тăршшĕ вара 10 метртан та иртме пултарать. Кĕркунне шăтăкне питĕрсе çывăрма выртаççĕ. Çуркунне вăрансах чупаççĕ. Сăвăр ами 40-42 кунран 3-5 çура тăвать. 26 кунран çурасем курăк çиме тытăнаççĕ. Наркăмăшлă курăксемсĕр пуçне нимĕнле ÿсен-тăрана та тиркемеççĕ. Сăвăрсем 10-12 çул пурнаççĕ. Пирĕн патăрта вĕсем ĕлек пайтах пулнă. Хальхи вăхăтра сăвар ятарласа килсе янă хыççăн кăна тепĕр хут ĕрчеме пуçланă. Паянхи куна сăвăр колонийĕсем Патăрьел тата Çĕрпÿ районĕсенче пур.
 Классификаци 

 Алтай сăвăрĕ Marmota baibacina
 Байбак Marmota bobak
 Marmota broweri
 Шуралнă çăмлă Marmota caligata
 Камчатка сăвăрĕ Marmota camtschatica 
 Хĕрлĕ сăвăр Marmota caudata 
 Сар хырăмлă сăвăр Marmota flaviventris 
 Гималай сăвăрĕ Marmota himalayana
 Альп сăвăрĕ Marmota marmota
 Мензбир сăвăрĕ Marmota menzbieri
 Вăрман сăвăрĕ Marmota monax 
 Олимп сăвăрĕ Marmota olympus
 Тарбаган, Монголи сăвăрĕ Marmota sibirica 
 Ванкувер сăвăрĕ Marmota vancouverensis

 Сăвăр кунĕ 
1886 çултан АПШра нарăсăн 2-мĕшĕнче Сăвăр кунĕ паллă тăваççĕ.Çак куна сăвăр шăтăкĕнчен тухнине сăнаса хĕл тăршшĕне пĕлеççĕ.

 Фотогалерея 

 Литература 



 Асăрхавсем 

 Каçăсем 
 Байбак.ру — Сăвăрсене килте усрамалли çинчен
 Василий Песков «Вĕсем халь çывăраççĕ» 
 Сăвăрсен çурчĕ 

Категори:Чĕрчунсем
Категори:Пакша йышшисем
Категори:Кăшлавçăсем
Категори:Сĕтпе ӳсекенсем
Категори:Сăвăрсем